**Obecné zastupiteľstvo v Períne-Chyme**

**v zmysle Zákona č. 369/1990 Zb. o obecnom zriadení a**

**Vyhlášky MP SR č. 230/1998 Z.z. o chove hospodárskych zvierat v znení neskorších predpisov**

***v y d á v a***

**pre katastrálne územie Obce Perín-Chym**

**Všeobecne záväzné nariadenie č. 1/2016**

**o chove a držaní domácich a úžitkových zvierat**

**Predmet a pôsobnosť nariadenia**

Toto všeobecne záväzné nariadenie upravuje podmienky držania a chovu domácich a úžitkových zvierat v katastrálnom území Obce Perín-Chym.

**Chov hospodárskych zvierat**

**Článok 1**

**Rozsah chovu zvierat**

1. V katastrálnom území obce možno chovať len drobné zvieratá ako hydinu, zajace, ošípané v maximálnom množstve primeranom podmienkam.

Výnimku tvorí jednorazový výkrm brojlerov hydiny, ktorý trvá v priemere 2 mesiace.

1. Chov ostatných hospodárskych zvierat / koní, hovädzieho dobytka, kôz, oviec / podlieha

 zvláštnemu povoleniu Obecného úradu a vyžaduje komisionálne preverenie a posúdenie

 podmienok pre tento chov na každý prípad individuálne a stanovisko dotknutých susedov.

Zvláštnemu povoleniu podlieha i chov holubov, ktorý taktiež vyžaduje individuálne posúdenie a súhlas dotknutých susedov. Toto ustanovenie sa nevzťahuje na klietkový chov okrasných a výkrmových holubov. Chov bylinožravých kožušinových zvierat / napr. nutrie / podlieha taktiež komisionálnemu posúdeniu a stanovisku dotknutých susedov.

1. Chov psov a mačiek:

 a/ v individuálnej bytovej výstavbe sa doporučuje chov max. 3 ks mačiek a 3 ks psov.

b/ v bytových domoch sa doporučuje chov max. 2 ks psa a 2 ks mačky

Počty chovaných kusov môžu byť dočasne počas roka prekročené v období odchovu mláďat psov a mačiek po dobu max. 7 týždňov.

Uvedené počty zvierat sú podmienené možnosťou vytvorenia potrebných priestorových, stavebných a veterinárno-hygienických požiadaviek.

**Článok 2**

**Priestorové a stavebné požiadavky**

1. Chov hospodárskych zvierat uvedený v čl. 1, bod 1,2 sa nepovoľuje pri rodinných domoch v radovej zástavbe, prípadne átriovej zástavbe a v zástavbe, kde k rodinnému domu prislúcha pozemok menší ako 400m2 pri tvorbe nového stavebného obvodu.
2. K zriadeniu /stavbe/ nových objektov a k adaptácii jestvujúcich objektov pre chov zvierat je potrebný súhlas resp. stavebné povolenie v zmysle ustanovení stavebných predpisov.
3. Pre chov hydiny / sliepky, husi, kačice, morky / je povinný chovateľ zabezpečiť ohradené miesto.
4. Stavby / chlievy, ustajňovacie priestory, hnojiská, močové nádrže a pod. / a voľné ohradené výbehy musia byť situované do odľahlých častí pozemkov / koniec dvora, záhrady a pod. /. Medzi objektmi, v ktorých majú byť zvieratá umiestnené, resp. medzi ohradeným miestom / výbehom /, kde sa zvieratá združujú a fasádou rodinného domu či iného objektu určeného na bývanie, prípravu stravy a pod. / letné kuchyne a pod. / a oknami alebo vlastnými dverami, musí byť dodržaná minimálna vzdialenosť 15 m , pričom ak to miestne pomery dovoľujú, je potrebné túto vzdialenosť zväčšiť až na 25 m.

Vzdialenosť uvedených objektov a priestorov od fasády – steny rodinného domu či letnej kuchyne a pod. , v ktorej nie sú umiestnené okná alebo dvere, môže sa znížiť na 15 m.

Uvedené opatrenia sa vzťahujú na okolitú zástavbu a na objekty chovateľa – žiadateľa o povolenie chovu.

Hospodárske stavby pre chov hospodárskych zvierat musia byť opatrené prekrytou močovkovou jamou / okrem stavieb pre drobnú hydinu a zajace /.

Chovatelia sú povinní zabezpečiť chov domácich a úžitkových zvierat tak, aby spĺňal všetky priestorové a stavebné požiadavky uvedené v tomto nariadení a aby svojim hlukom, pachom a inými nečistotami nenarúšal a neznečisťoval životné prostredie svojich susedov.

1. Pri bytových objektoch s viacerými bytmi /4, 6 bytových jednotiek / vzdialenosti

 uvedené v odseku 4 treba zväčšiť o 5m, pri objektoch občianskej vybavenosti musí

 byť dodržaná vzdialenosť minimálne 30 m od takého objektu, ako aj od hranice

 školského pozemku, ak ide o školské alebo predškolské zariadenie.

1. Vypúšťanie chovných hospodárskych zvierat na verejné komunikácie a verejné

priestranstvá s výnimkou prepravy a presunu na pastvu sa nepovoľuje.

1. Vzdialenosť zariadení pre chov zvierat od uličnej čiary / čelné aj bočné / musí byť

minimálne 10 m, ak to pomery dovoľujú, je potrebné dodržať vzdialenosť 15 m.

1. Vzdialenosť chlievov, hnojísk, močových jám a pod. od vodných zdrojov musí byť

 dodržaná podľa ustanovení STN 755115 „Studne miestneho zásobovania pitnou

 vodou.

**Článok 3**

**Zmluvný chov**

Hospodárske zvieratá je možné chovať aj na základe zmluvy uzavretej medzi chovateľom a hospodárskou organizáciou. V tom prípade ide o zmluvný chov hospodárskych zvierat. Každý individuálny prípad takého chovu je nutné posúdiť a udeliť predchádzajúci súhlas obce po dohode s Regionálnou veterinárnou a potravinárskou správou, Košice –okolie a príslušným obvodným veterinárnym lekárom.

**Článok 4**

**Záverečné ustanovenie o chove hospodárskych zvierat**

1. Povolenie pre chov hospodárskych zvierat nad povolený limit vydáva obec,

 ktorá rozhodne v prípadoch odchylných v tomto nariadení, po

 predchádzajúcom prerokovaní s orgánom veterinárnej a hygienickej služby.

1. Ak porušením predpisov o vytváraní a ochrane životných podmienok vznikli alebo

 by mohli byť spôsobené vážne zdravotné zásady, nariadi zákaz chovu

 hospodárskych zvierat.

1. Ak chovateľ poruší predpis o vytváraní a ochrane životných podmienok, uloží sa pokuta v zmysle zákona o priestupkoch.
2. Držiteľ zvieraťa je povinný infekčné ochorenie zvieraťa, podozrenie z takéhoto ochorenia alebo uhynutie ihneď oznámiť príslušnému veterinárnemu lekárovi a ním nariadené opatrenia bez prieťahov vykonať.

**Chov včiel**

1. V katastrálnom území obce je možné umiestniť včelín iba po predchádzajúcom písomnom súhlase obce s určením miesta umiestnenia a počtu rodín.

1. V zastavanom území obce je možné umiestniť rodiny včiel v ohradených záhradách pri individuálnej bytovej výstavbe v počte najviac 2 rodiny včiel na 100 m2 pri zohľadnení písomného súhlasu všetkých susedov.
2. Na dvore a v spoločne užívanej záhrade obytných domov je možné umiestniť včelín iba so súhlasom všetkých nájomníkov / resp. vlastníkov / bytov.
3. Včelárstvo musí byť od susedných nehnuteľností vzdialené podľa platných predpisov/ Vyhláška č.37/63 Zb. a 35/78 Zb./.

1. V záhradkárskej osade možno chovať včely len po predchádzajúcom súhlase všetkých vlastníkov alebo nájomcov nehnuteľností.
2. Kočovný spôsob chovu včel mimo zastavaného územia obce je možné iba pri splnení týchto podmienok:
* na umiestnenie včelína je potrebný predchádzajúci písomný súhlas obce, ktorý

 obec po prehodnotení vydá na zaklade žiadosti chovateľa včiel,

* umiestniť včelín nie je možné vo vzdialenosti menšej ako 100 m od rekreáčnych

 zariadení, chát a ostatných stavieb určených na rekreáciu a oddých, ako aj od

 účelových zariadení akými sú poľovnícke posedy, miesta pri rýbnikoch a pod.,

* chovateľ je povinný žiadosť na OÚ podať každoročne do 25.3.,
* v žiadosti je chovateľ povinný oznámiť miesto umiestnenia a počet včelstiev, svoj telefónny kontakt, adresu, potvrdenie o veterinárnom vyšetrení včelstva a dobu umiestnenia včelstva v katastrálnych územiach obce Perín-Chym

* zmenu stanovišťa je chovateľ povinný hlásiť 5 dní vopred,
* udelenie súhlasu na umiestnenie kočovného včelinu je spoplatnené sumou

1,00.€ za jednu včeliu rodinu a rok. Od poplatku sú oslobodení chovatelia s trvalým pobytom v kat.územiach obce Perín-Chym.

1. V sporných prípadoch rozhodne obecné zastupiteľstvo.

**Chov holubov**

1. Holuby / športové, poštovné, ozdobné, úžitkové / sa zakazuje chovať na balkónoch

 obytných domov, vo vedľajších miestnostiach patriacich k bytu a v miestnostiach

 spoločne užívaných nájomníkmi bytového domu.

1. Holubník možno postaviť od objektu slúžiaceho na bývanie vo vzdialenosti nie

menšej ako 10 m.

**Chov spevavého a ozdobného vtáctva a ozdobných rýb**

1. Spevavé a ozdobné vtáctvo, ozdobné ryby možno chovať za podmienok, že budú

 dodržané hygienicko-veterinárne predpisy, a to mimo miestností slúžiacich na

 spoločné užívanie.

**Spoločné ustanovenia**

1. Chov zvierat v domoch, ktoré nemajú charakter rodinného domu a v bytových domoch, nesmie narušiť spoločné bývanie. V prípade sťažností si obec vyhradzuje právo nariadiť odstránenie zvierat.
2. O chove zvierat neuvedených v tomto nariadení po predbežnom návrhu obvodného lekára a veterinárnej služby, rozhoduje obecný úrad.
3. Ustanovenia tohoto nariadenia pri dodržaní veterinárno-zdravotných predpisov sa nevzťahujú na príslušné atrakcie cirkusov, konských pretekov a na chov zvierat ozbrojených zborov.
4. V prípade, kde podľa ustanovení tohoto nariadenia o chove / držaní / zvieraťa treba osobitné povolenie, je chovateľ povinný oň požiadať do 3 mesiacov od účinnosti tohto nariadenia.
5. Dodržiavanie tohoto nariadenia a jeho vykonávanie kontrolujú orgány obce a orgány hygienickej a veterinárnej služby. V sporných prípadoch OÚ požiada príslušné orgány o odbornú expertízu.
6. Ustanovenia týkajúce sa dodržania vzdialeností objektov na chov od obydlia nemusia byť dodržané pri už jestvujúcich objektoch, ak sú dodržané veterinárne a hygienické podmienky.
7. Posudzovanie a rozhodovanie o záležitostiach súvisiacich s chovom, resp. držaním zvierat na území obce, je v kompetencii Obce Perín-Chym.
8. Pri opätovnom porušení ustanovení tohoto nariadenia zo strany chovateľov, resp. držiteľov zvierat, môže Obec Perín-Chym vydať prechodný alebo trvalý zákaz držania domácich zvierat.
9. Nedodržanie ktoréhokoľvek ustanovenia tohto nariadenia sa postihuje ako priestupok podľa Zák. č. 372/1990 Zb. v znení neskorších zmien a doplnkov o priestupkoch.
10. Toto všeobecne záväzné nariadenie bolo schválené Obecným zastupiteľstvom obce Perín-Chym dňa **21.06.2016.**

Účinnosť nadobúda 15.-tym dňom od zverejnenia na úradnej tabuli Obecného úradu.

Návrh bol vyvesený dňa: 02.06.2016

Návrh bol zvesený dňa: 16.06.2016

VZN schválené OZ dňa: 21.06.2016

VZN vyvesené na úradnej tabuli v obci dňa: 22.06.2016

 MVDr. Ladislav Molnár, PhD.

 starosta obce